Ստյուարտ Լիթլ

Ստյուարտ Լիթլ (), ռեժիսոր Ռոբ Մինկոֆի ֆիլմը՝ հիմնված Էլվին Բռուքս Ուայթի համանուն ստեղծագործության վրա։ Սցենարի հեղինակ՝ Մ. Նայթ Շյամալան։ Ֆիլմում կենդանի դերասանների հետ առկա է նաև 3D անիմացիա։

Սյուժե 
Ջորջ Լիթլը երազում էր փոքրիկ եղբոր մասին։ Եվ մի գեղեցիկ օր նրա ծնողները որոշեցին իրականացնել նրա երազանքը։ Նրանք գնացին մանկատուն և տեսան այնտեղ փոքրիկ մկնիկ Ստյուարտին, որը բավականին տարօրինակ արտաքին ուներ։ Ծնողները որդեգրեցին նրան և տարան տուն։ Շուտով Ջորջը և Ստյուարտը ընկերացան։ Ընտանիքի նոր անդամը զայրույթ է առաջացնում նրանց կատվի՝ Ձյունիկի մոտ։ Տերերից վախենալով՝ նա աշխատում է չնկատել Ստյուարտին, բայց շուտով Ստյուարտի մասին իմանում է նրա փողոցային ընկեր՝ Մոնտին։ Ձեռք բերելով փողոցային ընկերներ՝ կատուն որոշում է ազատվել մկնիկից։

Մի անգամ Լիթլների տուն են այցելում երկու մկնիկ և ասում են, որ իրենք են Ստյուարտի իսկական ծնողները։ Լիթլները որոշում են վերադարձնել մկնիկին իր իրական ծնողներին։ Բայց հետագայում պարզ է դառնում, որ Ստյուարտի ծնողները զոհվել են և Լիթլները սկսում են ամբողջ ընտանիքով որոնել մկնիկին։ Իսկ Ստյուարտին տարած մկնիկները չեն դիմանում և խոստովանում են, որ իրենք վարձված են կատուների կողմից։ Նրանք համոզում են Ստյուարտին փախչել, քանի դեռ կատուները նրան չեն գտել։ Ստյուարտը գալիս է տուն, որտեղ ոչ ոք չի լինում, բացի Ձյունիկից։ Վերջինս խաբում է նրան՝ ասելով, որ ընտանիքը որոշել է իր կյանքից ջնջել Ստյուարտին։ Մկնիկը տխուր հեռանում է տնից։

Շուտով Ձյունիկը գտնում է Ստյուարտին այգուն, փրկում է նրան կատուներից և պատմում է ողջ ճշմարտությունը։ Նոր ընկերները վերադառնում են տուն, որտեղ նրանց դիմավորում են ցնծությամբ և ուրախությամբ։

Դերերում 
 Մայքլ Ջեյ Ֆոքս - Ստյուարտ Լիթլի ձայնը
 Ջոնաթան Լիպնիկի - Ջորջ Լիթլ
 Նատան Լեյն - Ձյունիկի ձայնը
 Ջինա Դևիս - Էլիոնորա Լիթլ
 Հյու Լորի - Ֆրեդերիկ Լիթլ
 Չեզ Պալմինտերի - Դիմկայի ձայնը
 Սթիվ Զան - Մոնտիի ձայնը
 Ջիմ Դուգան - տեսուչ Ալեն, Լակիի ձայնը
 Դեվիդ Ալլան Գրիեր - Ռեդի ձայնը
 Բրունո Կյորբի - Ռեջինալդ Սթոութի ձայնը
 Ջենիֆեր Տիլլի - Կամիլա Սթոունի ձայնը

Մրցանակներ և նոմինացիաներ

Մրցանականեր 
 2000 - «Satellite Award» - լավագույն տեսողական էֆեկտներ

Նոմինացիաներ 
 2000 - «Օսկար» - լավագույն տեսողական էֆեկտներ
 2000 - «Սատուրն» - լավագույն ֆենտեզի-ֆիլմ
 2000 - «Սատուրն» - լավագույն հատուկ էֆեկտներ
 2000 - «Սատուրն» - երկրորդ պլանի լավագույն դերասանուհի - Ջինա Դևիս
 2000 - «Էննի» - կերպարի անիմացիայի լավագույն ներդրում - Շոն Մուլլեն
 2000 - «Էննի» - անիմացիոն էֆեկտների լավագույն ներդրում - Ռոբ Բռեդոու
 2000 - «Էննի» - անիմացիոն ֆիլմի սցենարի լավագույն ներդրում - Մ. Նայթ Շյամալան, Գրեգ Բռուկեր
 2000 - «Satellite Award» - լավագույն նկարչական, անիմացիոն կամ համակցված ֆիլմ

Հետաքրքիր փաստեր 
 Դերասան Նատան Լեյնը նկարահանվել է ևս մեկ ֆիլմում, որի գլխավոր հերոսը մուկ է։ Այդ ֆիլմը «Մկնային որս» կատակերգությունն է։
 Էլվին Ուայթի գրքում մկնիկը ծնվել էր հենց Լիթլների ընտանիքում։

Տես նաև 
 Ստյուարտ Լիթլ 2
 Ստյուարտ Լիթլ 3

Ծանոթագրություններ

Արտաքին հղումներ 
 
 «Ստյուարտ Լիթլ» ֆիլմի պաշտոնական կայքը 

1999 ֆիլմեր
Ամերիկյան ընտանեկան ֆիլմեր
Ամերիկյան մելոդրամա ֆիլմեր
Ամերիկյան մուլտֆիլմեր
Անգլերեն ֆիլմեր
Գերմանական ընտանեկան ֆիլմեր
Գերմանական մելոդրամա ֆիլմեր
Գերմանական ֆիլմեր
Ռոբ Մինկոֆի ֆիլմեր
Գրական ստեղծագործությունների էկրանավորումներ
Ստյուարտ Լիթլ
Ամերիկյան ֆիլմեր
Columbia Pictures ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան վեպերի էկրանավորումներ
Նյու Յորքում նկարահանված ֆիլմեր
Ամերիկյան ֆենտեզի արկածային ֆիլմեր
Ամերիկյան ֆենտեզի կինոկատակերգություններ
Ամերիկյան արկածային կինոկատակերգություններ
Համակարգչային անիմացիոն ֆիլմեր
Ամերիկյան կինոկատակերգություններ
Ամերիկյան արկածային ֆիլմեր
Ամերիկյան ֆենտեզի ֆիլմեր
Ռիմեյք ֆիլմեր
Ֆիլմեր խոսող կենդանիների մասին
Ֆիլմեր որբերի մասին